། །མཛུབ་ཚུགས་ཀྱི་མན་ངག་བཞུགས་སོ། །
༄༅། །ཨོཾ་སྭསྟི། སྐུའི་བདག་ཉིད་ཀུན་དུ་བཟང་པོ་ལ། །སྒོ་གསུམ་དད་པའི་དབང་
གིས་ཕྱག་འཚལ་ཏེ། །མདོ་རྒྱུད་ཀུན་ནས་གསུང་པ་རྡོ་རྗེའི་ཚིག། ཟབ་མོའི་ལམ་རྣམས་འབྱུང་
བའི་རྟགས་ཡིག་འདི། །རྒྱུད་དང་མན་ངག་མདོ་ལས་གསུངས་པ་གང་། །མདོར་བསྡུས་ཙམ་
ཞིག་བདག་གིས་བྲི་བར་བྱ། །དེ་ལ་རྟགས་འདི་རྣམས་ནི། ཟབ་མོའི་ངེས་དོན། ཕྱག་རྒྱ་ཆེན་པོ་
དང༌། དབུ་མ་ཆེན་པོ་དང༌། རྫོགས་པ་ཆེན་པོ་དང༌། ལམ་འབྲས་དང༌། ཞི་བྱེད་དང༌། རིམ་ལྔ་
དང༌། སྦྱོར་དྲུག་དང༌། མདོར་ན་དེ་ཁོ་ན་ཉིད་ཀྱི་ལམ། སངས་རྒྱས་ཀྱིས་གསུངས་པ་ཕྱིན་ཅི་མ་
ལོག་པ་གང་སྒོམ་ཡང་རྟགས་འདི་རྣམས་ནི། སླུ་བ་མེད་པར་འབྱུང་བར་གསུངས་ཤིང༌། འབྱུང་
ཡང་དགོས་ཏེ། གལ་ཏེ་མ་བྱུང་ན་གང་ཟག་རྣམས་ལོག་པའི་ལམ་དུ་ཤོར་བའི་རྟགས་ཡིན་ནོ། །
དེ་ལ་མ་སྐྱེས་པ་སྐྱེ་བར་བྱེད་པ་ནི་ནམ་མཁའི་རྣལ་འབྱོར་ཁོ་ནར་བཅོམ་ལྡན་འདས་ཀྱིས་མདོ་
རྒྱུད་གཉིས་ཀར་གསུངས་ཏེ། ཕ་རོལ་ཏུ་ཕྱིན་པར། ནམ་མཁའ་ལ་རྣལ་འབྱོར་དུ་བྱའོ། །བླ་
ཁབ་མེད་པ་ལ་རྣལ་འབྱོར་དུ་བྱའོ། །ཞེས་པ་དང༌། ནམ་མཁའ་སྒོམ་པ་རྣམ་པར་སྒོམ་པ་ནི།
ཤེས་རབ་ཀྱི་ཕ་རོལ་ཏུ་ཕྱིན་པ་རྣམ་པར་སྒོམ་པའོ། །ཞེས་པ་དང་། ཆོས་ཐམས་ཅད་ནི་ནམ་
མཁའི་རྟེན་ཅན། ནམ་མཁའི་ངང་ཚུལ་ཅན་ཏེ་རྟེན་དེ་ལས་མི་འདའ། ངང་ཚུལ་དེ་ལས་མི་
འདའོ། །ཞེས་སོ། །མཚན་བརྗོད་ལས་ཀྱང༌། ནམ་མཁའི་ལམ་ལ་རབ་གནས་པ། །ཡིད་བཞིན་
ནོར་བུ་ཆེན་པོ་འཆང༌། །ཞེས་སོ། །རྒྱུད་ཀྱི་རྒྱལ་པོ་རྡོ་རྗེ་གུར་ལས། ཨེ་མ་ཧོ་ཀུན་ཏུ་བཟང་པོ་
ཡི། །བརྟེན་པ་ནམ་མཁའ་ལས་བྱུང་བ། །ནམ་མཁའི་ཁམས་དང་སྦྱོར་བ་ཡིས། །ཡེ་ཤེས་རྒྱ་
མཚོ་ཉན་པར་འགྱུར། །དེ་ནས་རྡོ་རྗེ་འཛིན་རྒྱལ་ཞིག། བདེ་བ་ཆེན་པོ་རྣམ་པར་འཕེལ། །ཞེས
པ་དང༌། ནམ་མཁའ་འབྱུང་པོ་ཐམས་ཅད་དང༌། །ཆོས་རྣམས་ཀུན་གྱི་གནས་ཡིན་ཏེ། །སེམས་
ནི་ནམ་མཁའ་ལྟ་བུར་དག། དག་པའི་སེམས་ནི་མཆོག་ཏུ་བདེ། །ཞེས་པ་དང་། ནམ་མཁའི་
-173-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཁམས་ནི་པད་མ་ལ། །བྷ་ག་ཞེས་བྱ་ཡེ་ཤེས་བརྗོད། །སྒོམ་པ་ཞེས་བྱ་སྙོམས་འཇུག་ཉིད། །
ཅེས་པ་དང༌། བཤད་རྒྱུད་སམ་བུ་ཊཱི་ལས། རྣམ་པ་མེད་ཅིང་དོགས་པ་མེད། །འདོད་པ་མེད་ཅིང་
སྡིག་པ་བྲལ། །ཐོག་མ་མཐའ་མའི་རྟོག་པས་གྲོལ། །ནམ་མཁའ་ལྟ་བུར་མཁས་པས་བསྒོམ། །
ཞེས་པ་དང༌། བདེ་མཆོག་ཐུགས་བསམ་གྱིས་མི་ཁྱབ་པའི་རྒྱུད་ལས་ཀྱང༌། མདུན་གྱི་ནམ་
མཁའ་དེ་ཉིད་ལ། །དབང་པོ་གཏད་དེ་ཅོག་བཞག་ན། །གསལ་བ་རྟོག་མེད་ཡེ་ཤེས་དེ། །ད་ལྟ་
ཉིད་དུ་འཆར་བར་འགྱུར། །ཧར་སྒོམ་ཆེན་པོའི་མན་ངག་ཡིན། །དེ་བཞིན་མུན་པ་མ་སྒོམ་ན། །
རྣམ་པ་མེད་པས་རྣམ་ཤེས་གཏུགས། །སླར་ལ་རྣམ་ཤེས་ཀུན་བསྟིམ་བྱ། །སྤྲོས་པ་མེད་པའི་
ཡེ་ཤེས་སྐྱེ། །ཞེས་དང་། དཔལ་དུས་འཁོར་ལས་ཀྱང༌། སོ་སོར་སྡུད་པ་ཕྱག་རྒྱ་ཆེ། །ནམ་
མཁའ་སྟོང་པའི་མཚན་ཉིད་དོ། །ཞེས་པ་དང་། ཕྱི་རོལ་ནམ་མཁའ་མ་ཡིན་པའི། །སེམས་ཀྱི་
ནམ་མཁའི་དབུས་གནས་པ། །མི་རྟོག་པ་ལ་དབང་སྦྱར་ན། །མི་བདག་རྨད་བྱུང་བདེ་ཆེན་སྐྱེ། །
ཞེས་པ་མདོ་རྒྱུད་གཉིས་ཀར་གསུངས་པ་དང་། དེའི་དོན་རིགས་གསུམ་མགོན་པོས་ཀྱང༌།
འགྲེལ་པ་གསུམ་ཀར་དུ་ནམ་མཁའི་རྣལ་འབྱོར་འབའ་ཞིག་གསུངས་[Tངལ་Lལ་]སོར་
ཡང༌། བུ་ཀྱེ་ནམ་མཁའ་བསྒོམ་པར་བྱའོ། །ཞེས་པ་ལ་སོགས་པ་གསུངས་སོ། །གྲུབ་པ་ཐོབ་
པ་རྣམས་ཀྱིས་ཀྱང་གསུངས་ཏེ། ས་ར་ཧས། སེམས་ནི་ནམ་མཁའ་ལྟ་བུར་གཟུང་བྱ་ཞིང༌། །
ནམ་མཁའི་རང་བཞིན་ཉིད་དུ་སེམས་གཟུང་བྱ། །ཞེས་པ་དང༌། གདོད་ན་དག་པའི་ནམ་མཁའ་
ལ། །བལྟས་ཤིང་མཐོང་བ་འགག་པར་འགྱུར། །ཞེས་པ་དང༌། ཀླུ་སྒྲུབ་ཀྱིས་ཀྱང༌། མཛོད་སྤུར་
བཀོད་པའི་སེམས་སུ་ནི། །གནས་པ་ནམ་མཁའི་མཚན་ཉིད་ཡིན། །ཞེས་དང༌། རྡོ་རྗེ་དྲིལ་བུ་
པས་ཀྱང་། མཛོད་སྤར་བཀོད་པའི་སེམས་སུ་ནི། །ཐིག་ལེའི་གཟུགས་སུ་རྣམ་འགྱུར་རོ། །ཞེས་
བསྟན་པ་དང༌། འདི་རྣམས་ཐམས་ཅད་ནི་རྟོག་པས་མི་སྒོམ། མི་རྟོག་པ་འབའ་ཞིག་གི་སྒོམ་
པར་གསུངས་ཏེ། དཔལ་གསང་བ་འདུས་པ་ལས། དངོས་པོ་ཐམས་ཅད་དང་བྲལ་བ། །ཕུང་
-174-

སྔགས་ལ་འཇུག་པའི་སྒོ་ལས། དཔལ་དུས་ཀྱི་འཁོར་ལོའི་མན་ངག་གི་རིམ་པ།
༨༦༽
པོ་ཁམས་དང་སྐྱེ་མཆེད་དང༌། །གཟུང་དང་འཛིན་པ་རྣམ་པར་སྤངས། །ཆོས་བདག་མེད་པ་
མཉམ་པ་ཉིད། །རང་སེམས་གདོད་ནས་མ་སྐྱེས་པ། །སྟོང་པ་ཉིད་ཀྱི་རང་བཞིན་ནོ། །ཞེས་པ་
དང༌། །དངོས་པོ་མེད་པ་སྒོམ་པའི་དངོས། །སྒོམ་པར་བྱ་བ་དངོས་པོ་མིན། །དེ་བས་དངོས་པོ་
དངོས་མེད་ལ། །སྒོམ་པ་དམིགས་སུ་མེད་པ་ཡིན། །ཞེས་སོ། །སྡུད་པ་ལས་ཀྱང༌། འདུ་ཤེས་
ཚུ་རོལ་ཡིན་ཞེས་འདྲེན་པས་རབ་ཏུ་སྒྲགས། །འདུ་ཤེས་རྣམ་པར་བཤིག་ནས་སྤོང་བ་ཕ་རོལ་
འགྲོ། ཞེས་སོ། །གང་འདུ་ཤེས་སམ། རྟོག་པས་བསྡུས་པ་རྣམས་ནི། ཕ་རོལ་ཏུ་ཕྱིན་པ་ལས་
མི་སྤྱོད་པར་གསུངས་པ། འདུ་ཤེས་དང་བྲལ་བ་ཕ་རོལ་ཏུ་ཕྱིན་པ་ལ་སྤྱོད་པར་གསུངས་སོ། །
དེ་ལྟར་རྟོག་པ་མེད་པ་ནམ་མཁའི་རྣལ་འབྱོར་སྒོམ་པ་ལས། རྟགས་ཅི་མཐོང༌། ཉམས་སུ་ཇི་
ལྟར་མྱོང་བར་འགྱུར་ཞེ་ན། དེ་ལ་གཉིས། མཚན་མོའི་རྟགས་དང༌། ཉིན་མོའི་རྟགས་སོ། །དང་
པོ་ནི། གསང་བ་འདུས་པའི་རྒྱུད་ཕྱི་མ་ལས། དང་པོ་སྨིག་རྒྱུ་ལྟ་བུ་སྟེ། །གཉིས་པ་དུ་བ་ལྟ་བུ་
དང༌། །གསུམ་པ་མཁའ་སྣང་མར་མེ་དང༌། །བཞི་པ་མར་མེ་ལྟ་བུ་དང༌། །ལྔ་པ་སྤྲིན་མེད་ནམ་
མཁའ་འོ་ཞེས་པ་དང་། རྡོ་རྗེ་གུར་ལས། དང་པོ་སྤྲིན་གྱི་རྣམ་པ་སྟེ། །གཉིས་པ་དུ་བ་ལྟ་བུ་
ཡིན། །གསུམ་པ་མེ་ཁྱེར་རྣམ་པ་ཡིན། །བཞི་པ་མར་མེ་ཉེར་འབར་བ། །ལྔ་པ་རྟག་ཏུ་སྣང་བ་
སྟེ། །སྤྲིན་མེད་ནམ་མཁའ་ཅི་འདྲ་བ། །འདི་ནི་ཐམས་ཅད་མཁྱེན་པའི་རྒྱུ། །དངོས་གྲུབ་ཉེ་བར་
གྱུར་པ་ཡིན། །ཕྱི་ནས་སྒྱུ་མའི་རྣམ་པ་དང་། །རྨི་ལམ་:པའི་(རྣམ་པར་)སྐད་ཅིག་འབྱུང་། །
ཁམས་གསུམ་རྒྱུ་དང་མི་རྒྱུ་བ། །མ་ལུས་ལུས་པ་མེད་པར་འགྱུར། །ཅེས་དང༌། དུས་ཀྱི་འཁོར་
ལོ་བསྡུས་པའི་རྒྱུད་ལས། སྟོང་པ་ལས་ནི་དུ་བ་སྨིག་རྒྱུ་སྲིན་བུ་མེ་ཁྱེར་མར་མེ་རབ་ཏུ་གསལ་
བ་དྲི་མེད་ཉིད། །ཅེས་སོ། །ཉིན་མོའི་རྟགས་ནི། འབར་དང་ཟླ་བ་ཉི་མ་མཆོག་གི་ཆ་དང་གཞན་
ཡང་ཐིག་ལེ་ཉིད་རྣམས་སོ། །ཞེས་དང་། མཚན་བརྗོད་ལས། ནམ་མཁའ་ལས་བྱུང་རང་བྱུང་
བ། །ཤེས་རབ་ཡེ་ཤེས་མེ་བོ་ཆེ། །འོད་ཆེན་རྣམ་པར་སྣང་བར་བྱེད། །ཡེ་ཤེས་སྣང་བ་ལམ་མེ་
-175-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བ། །འགྲོ་བའི་མར་མེ་ཡེ་ཤེས་སྒྲོན། །གཟི་བརྗིད་ཆེན་པོ་འོད་གསལ་བ། །རིག་པའི་རྒྱལ་པོ་
གསང་སྔགས་མཆོག། གསང་སྔགས་རྒྱལ་པོ་དོན་ཆེན་བྱེད། །ཅེས་སོ། །ཉིན་མཚན་གཉིས་
ཀའི་རྟགས་ནི། དུས་འཁོར་རྩ་རྒྱུད་ལས། རྡོ་རྗེའི་རྣལ་འབྱོར་རྣམ་པ་བཞི། །རྣལ་འབྱོར་པ་ལ་
གྲུབ་སྟེར་བ། །འདི་ཉིད་སྒྲུབ་པར་བྱ་བ་སྟེ། །སྣང་བ་བསམ་གྱིས་མི་ཁྱབ་པ། །དུ་བ་ལ་སོགས་
རྟགས་ངེས་པ། །ཡིད་ཆེས་དོན་དང་དྲང་སེམས་ལ། །ཕྲ་རབ་རྡུལ་ནི་བསགས་པའི་རྒྱུ། །རྒྱུ་དེ་
རྣམ་པར་སྤངས་པའོ། །དུ་བ་སྨིག་སྒྱུ་སྲིན་མེ་ཁྱེར། །འབར་དང་ཟླ་ཉི་སྒྲ་གཅན་གློག། མུན་ཅན་
ཆ་ཤས་ཐིག་ལེ་ཆེ། །སྣ་ཚོགས་གཟུགས་བརྙན་འོད་གསལ་ཡིན། །ཇི་ལྟར་སྒོམ་སྙམ་ན། མིག་
དག་འབྱེད་དང་འཛུམ་པ་ན། །སྟོང་པར་རྗེས་སུ་བརྟག་མིན་གང༌། །མཐོང་འགྱུར་རྨི་ལམ་
བཞིན་དུ་གཟུགས། །གཟུགས་དེ་རྟག་དུ་བསྒོམ་པར་བྱ། འོ་ན་རྟོག་སྒོམ་དུ་མི་འགྲོ་འམ་སྙམ་
ན། །དངོས་མིན་གཟུགས་ནི་སྒོམ་པ་དེ། །རྣལ་འབྱོར་པ་ཡིས་རྟོག་སྒོམ་མིན། །སེམས་ལ་
དངོས་དང་དངོས་མེད་མིན། །དངོས་པོར་མ་བརྟགས་མཐོང་ཕྱིར་རོ། །འོ་ན་དངོས་མེད་སྟོང་པ་
ཉིད། །དེ་ཇི་ལྟ་བུར་མཐོང་ཞེ་ན། །དངོས་པོ་མེད་པའི་དོན་མཐོང་པ། །སྒྱུ་མ་སྨིག་སྒྱུ་མིག་
འཕྲུལ་མཚུངས། །དེ་མཐོང་བ་ལ་ཕན་ཡོན་ནི། །ཆོས་ཅན་མེད་པ་ལས་ནི་ཆོས། །སྐྱེ་བ་འདིར་
ནི་མཐོང་བས་ན། །ཡིད་བཞིན་ནོར་བུ་ལྟ་བུ་ནི། །མཐའ་ཡས་སེམས་ཅན་རེ་བ་སྐོང༌། །དཔེ་ཇི་
ལྟར་མཐོང་ཞེ་ན། གཞོན་ནུ་མ་ཡི་པྲ་ལས་ནི། །ལྐོག་ཏུ་གྱུར་པའི་རྐུན་མ་མཐོང༌། །དོན་ནི་ཉི་ཚེ་
བའི་མིག་གིས་ནི། །སྒྲུབ་པོས་དབུས་མར་སོན་པས་མཐོང་། །ཞེས་སོ། །གཞན་བསྡུས་རྒྱུད་
ལས། དེ་དབུས་སངས་རྒྱས་སྐུ་ནི། ཡུལ་དང་བྲལ་བ་སྤྲུལ་དང་ལོངས་སྤྱོད་རྫོགས་སྐུ་དུ་མའོ་
ཞེས་པ་དང༌། བརྟག་གཉིས་ལས། ཕྱག་རྒྱ་ཆེན་པོས་དབང་བསྐུར་བ། །ཇི་ལྟར་ཤེས་པའི་བདེ་
ཆེན་པོ། །དེ་ཡི་འདི་ནི་བྱིན་བརླབས་ཡིན། །གཞན་ལ་དཀྱིལ་འཁོར་འབྱུང་བ་མེད། །བདེ་བ་
གནག་ཅིང་བདེ་བ་སེར། །བདེ་བ་དམར་པོ་བདེ་བ་དཀར། །བདེ་བ་ལྗང་ཁུ་བདེ་བ་སྔོ། །བདེ་
-176-

སྔགས་ལ་འཇུག་པའི་སྒོ་ལས། དཔལ་དུས་ཀྱི་འཁོར་ལོའི་མན་ངག་གི་རིམ་པ། ༨༦༽
བ་རྒྱུ་དང་མི་རྒྱུ་ཀུན། །བདེ་བ་ཤེས་རབ་བདེ་བ་ཐབས། །དེ་བཞིན་ཀུན་ཏུ་རྒྱུ་སྐྱེས་བདེ། །རྡོ་
རྗེ་སེམས་དཔའ་བདེ་བ་བརྗོད། །ཅེས་སོ། །མན་ངག་སོ་སོ་ལས་བརྗོད་པའི་རྟགས་ནི། ས་ཆུ་
ལ་ཐིམ་ན་མིག་རྒྱུ། མེ་ཆུ་ལ་ཐིམ་ན་དུ་བ། མེ་རླུང་ལ་ཐིམ་ན་སྲིན་བུ་མེ་ཁྱེར། །རླུང་རྣམ་པར་
ཤེས་པ་ལ་ཐིམ་ན་མར་མེ་འབར་བ། རྣམ་པར་ཤེས་པ་འོད་གསལ་ལ་ཐིམ་ན་ནམ་མཁའ་ལ་
སྤྲིན་མེད་པ་ལྟ་བུ། ས་ཆུ་མེ་རླུང་དང་རླུང་སེམས་མཉམ་པར་འདུས་ན་ཁམས་གསུམ་ཀུན་ཏུ་
མེ་ལྟ་བུར་སྣང་ངོ༌། །ཆུ་རླུང་དང་སྤུ་ལུས་གྲང༌། རླུང་གི་རླུང་འདུ་འཕྲོ་རང་རང་འཕུར་བྱ་འབྱུང༌།
འབྱུང་བཞིན་རླུང་མཉམ་རྒྱུ་དང་ལྷ་མོ་སྣ་ཚོགས་ཀྱིས་གར་མཆོད། འབྱུང་བཞིའི་རླུང་སྣ་ཚོགས་
དང་དྲིའོ། །ནམ་མཁའ་དང་མཉམ་པ་དང་སྤུ་ལུས་བདེ། བདུད་རྩི་ལྔ་དང་དེ་བཞིན་གཤེགས་
སྐུ་སོགས། །སི་ལ་དང་། ཉི་མ་དང༌། ག་པུར་དང་ཟླ་བ། རྩྭ་ཕྲན་རྣམས་སུ་ཐིག་ཕྲན་དང་སྐར་
མ། རྩ་འཛིན་སོགས་སུ་ཤིང་སྡོང་སོགས། ཆགས་སྡང་རྣམ་པ་ལྔ་དང༌། མྱ་ངན། ཉམས་དང༌།
གཡལ་དང༌། མཆི་མའི་རྩར་གཡལ་དང་མཆི་མ། ལྟེ་བ་དང་སོར་ཆགས་པ་རིགས་དྲུག་གི་ཡི་
གེ་རླུང་སེམས་མཉམ་པར་འདུས་ན། རིགས་དྲུག་གི་གར་སྔགས་དེར་ཁྲིད་པ། རྨི་ལམ་ཉམས་
ལྟ་བུར་ཁམས་གསུམ་ཀུན་ཏུ་སྣང་ངོ༌། །ཨཾ་ལས་བསམ་གཏན་སོགས་ཀྱི་ཏིང་ངེ་འཛིན། ཡུམ་
གྱི་མཁའ་ཨཱ་ལས་ཡང་དག་པར་ཐིམ་ན་ཁམས་གསུམ་ནམ་མཁའ། ཡུམ་ཆེན་མོ་ཤེས་རབ་
ཀྱི་ཕ་རོལ་ཏུ་ཕྱིན་མ་སོགས་ཀྱི་ཕོ་བྲང་དུ་ཐིམ་ན་ཆོས་སྐུ་ཉམས་སུ་མྱོང་ཞིང་གཟུང་འཛིན་
གྲོལ་བ། ཧཱུཾ་ལས་གསལ་ཞིང་ཡང་ལ་རང་བྱུང་གི་ཡེ་ཤེས་ནམ་མཁའ་ཤིན་ཏུ་དྲི་མ་མེད།
མདོར་ན་རཀྵ་སོགས་སུ་སྲིན་པོ་སོགས། དྲི་ཆེན་གྱི་སྒྲ་ལྷའི་མིག་རྣམ་པར་དག་པ་བཞིན།
སྲིད་པའི་རྩེ་མོ་མན་ཆད་ཏིང་ངེ་འཛིན་གྱི་ཉམས་སུ་འབྱུང་བ་སྙམ་བྱེད་པ་བཤད་ཀྱིས་མི་ལང་
པ་མཚོན་པ་ལྔ་བཅུ་ལ་གསང་ཅེས་སོ། །ཉམས་དེའི་སྐྱོང་ལུགས་ནི། རིམ་པ་ཡིན་མིན་དུ་སྐྱེ་
བས་རྣལ་འབྱོར་ཉམས་བྱུང་རྒྱལ་དུ་བསྐྱང་ཞེས་སོ། །སློབ་དཔོན་དྲིལ་བུ་པས་ནི། མིག་གིས་
-177-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གཟུགས་།རྣ་བས་སྒྲ་དང༌། སྣས་དྲི་དང༌། ལྕེས་རོ་དང༌། ལུས་ཀྱིས་རེག་བྱ་ཙམ་ལས་དབྱེ་བ་
མང་པོ་མཛད། སློབ་དཔོན་ཀླུ་སྒྲུབ་ཀྱིས། སྣང་བ་གསུམ་གྱིས་ཉམས་དཔེས་བསྟན། །ཇི་ལྟར་
སྤྲིན་ནི་སྣ་ཚོགས་ཤིང༌། །མདོག་དང་དབྱིབས་ནི་ཐ་དད་པ། །ནམ་མཁའ་ལ་ནི་བྱུང་ནས་སུ། །
དེ་ཉིད་དུ་ནི་ཐིམ་པར་འགྱུར། །དེ་བཞིན་དངོས་པོ་ཐམས་ཅད་ཀྱང༌། །སྣང་བ་གསུམ་གྱི་རྒྱུ་ཅན་
དེ། །མ་ལུས་ཡུལ་ལ་ཞུགས་ནས་སུ། །འོད་གསལ་བར་ནི་ཞུགས་པར་འགྱུར། །ཞེས་པ་དང༌།
རིགས་ལྔའི་སངས་རྒྱས་ལ་ལྟོས་པའི། །ཕྱག་རྒྱ་ཆེན་པོར་བསྟན་པ་ནི། །འདོད་ཡོན་ལྔ་ནི་
འབྱུང་བ་དག། ནམ་མཁའི་འཇའ་ཚོན་དག་དང་མཚུངས། །ཞེས་ཁ་དོག་དང་། གཟུགས་
དབྱིབས་ལ་ནི་ངེས་པ་མེད་དེ། དེ་ལས་འདི